यह प्रदेश का औसत क्षेत्रफल वाला जिला है। जो 142 कि॰मी॰ उत्तर से दक्षिण और 124 कि॰मी॰ पूर्व से पश्चिम की ओर फैला हुआ है। इसका कुल क्षेत्रफल 5521 वर्ग कि॰मी॰ है। मंदसौर मप्र के उत्तर-पश्चिम में स्थित है, यह जिला राजस्थान के चार जिलों पश्चिम और उत्तर में चित्तौड़गढ़, उत्तर में भीलवाड़ा, उत्तर-पूर्व में कोटा और पूर्व में झालावाड़ के साथ ही दक्षिण में मध्य प्रदेश के रतलाम जिले की सीमा से लगा हुआ है। 

यह उज्जैन संभाग के अंतर्गत आता है। जो यह जिला 230’45’50’’ अक्षांश उत्तर और 250’2’55’’ अक्षांश उत्तर सामानांतर तथा 740 42’30’’ पूर्व और 750’50’20’’ पूर्व के मध्य स्थित है।

यह जिला उपसंभागों और 6 तहसीलों में बंटा हुआ है। उपसंभागीय मुख्यालय मंदसौर, मल्हारगढ़, सीतामऊ और गरोठ तथा तहसील मंदसौर एवं मल्हारगढ़ पश्चिम में स्थित है। जबकि सुवासरा, भागपुरा, गरोठ और सीतामऊ पूर्वीय भाग में स्थित हैं। 

जिले का तापमान फरवरी के बाद से बढ़ना शुरू हो जाता है। मई में सामान्यतः सबसे अधिक गर्मी रहती है। दिन का औसत अधिकतम तापमान 40.80 डिग्री सेल्सियस तथा न्यूनतम तापमान 25.40 डिग्री से. रहता है। ग्रीष्म में दिन में गर्म और धूल भरी हवाएं चलती हैं। जून में मानसून से पूर्व तापमान 45 डि.से. तक पहुंच जाता है। जनवरी मौसम का सबसे सर्द महीना होता है, जिसमें अधिकतम तापमान 35 डि.से. तथा न्यूनतम तापमान 9.30 डि.से. तक रहता है।

उद्योग
जनसांख्यिकी
नाम की उत्पत्ति
भूगोल